Publication: Magyar Közlöny
Issue: MK-2000-135 (Year: 2000, Number: 135)
Era: 1990-2004
Section: 2. számú melléklet a 37/2000. (XII. 29.) OM rendelethez
Paragraph Index: 169

4. évfolyam Témakör Tartalom Beszédfejlesztés Beszédtechnika további fejlesztése. Hallási differenciáló gyakorlatok: zöngés-zöngételen gyakorlása, különböző hanghelyzetek felismerése, szó eleje, vége, „benne”. Ritmusfejlesztés: többtagú szavak letapsolása, kopogása. Szókincsbővítés: fogalmi szint fejlesztése, 3—4 képből álló képsor kirakása, szógyűjtés, mondatalkotás. 2000/135/II. szám Témakör Tartalom Térorientációs gyakorlatok A tanult téri helyzeteket ismerje fel, nevezze meg, egyeztetve alkalmazza. Irányok transzformálása síkra. Betűtanítás: e, v, u, ú, t, á, s, p Hiányzó betűk, szótagok pótlása, hárombetűs szavak kirakása diktálásra, mondatkezdő betűk, nevek jelölése pirossal, mondatvégi írásjel alkalmazása. Olvasás Szöveges tárgy-kép-szó egymáshoz rendelése, szó és kép egyeztetése, szó-mondat-kép egyeztetése, adott szóval mondatalkotás, tőmondatok olvasása, hárombetűs szavak olvasása, értelmezése. Versek, mondókák tanulása. Írás A tanult betűk írása sorközben, betűk, szótagok, szavak másolása, betűk, kétbetűs szavak írása, diktálása. Követelmény — Legyen képes segítséggel felismerni a tanult hangot a szó közben, szó végén, tudja letapsolni az adott szavakat. — Tudjon adott szóval — segítséggel — mondatot alkotni. — Legyen jártas a téri orientációk elnevezésének felismerésében. — Egyéni képességeinek megfelelően ismerje fel a tanult betűket. — Legyen képes a tanult betűt tudásszintjének megfelelő módon másolni, önállóan írni. — Legyen képes az ismert képeket és szavakat egymáshoz rendelni.

Source: https://magyarkozlony.hu/hivatalos-lapok/8f3039098dd0a3c3ddb89c41e5d8fcdfc87f5a05/dokumentumok/095a3ed8bf929e87ee8769e9b03af8ae397fa247/letoltes